નરેન્દ્ર મોદી તો અત્યારે GST લાવ્યા જેમાં બધામાં ટેક્સ કપાઈ જાય. અમે તો બાળપણમાં જ આ GSTનો અમલ શરૂ કરી દીધો હતો ફક્ત એટલી ખબર નહોતી કે આને જ મોટા થઈને GST કહેવાશે. ધાબા પર પડેલી કોઈ પણ જુલ (કપાયેલા પતંગની દોરી) ને GST કાપ્યા પછી જ એટલે 28% જેટલી લુટી લીધા પછી જ ધાબા પરથી જવા દેતા. સરકાર આ GSTનો ઉપયોગ દેશના વિકાસ કાર્યોમાં કરે છે અને અમે લોકોની લુંટેલી GST દોરીનો ઉપયોગ પીલ્લું કે લચ્છો બનાવવા માટે કરતા અને એનાથીજ જ્યારે ફિરકી પતી જાય ત્યારે અમારા પર્સનલ વિકાસનો પતંગ ઉડાડતા હતા.